open-index/open-wikipedia-markdown huggingface dataset:
Birgitte Stærnes

**Birgitte Güssow Stærnes** (født 1970) er en norsk fiolinist fra Kongsberg, også kjent fra *Duo A Corda* (1997) med Martin Haug.  Hun er kunstnerisk leder for Johan Halvorsen Musikkfest. Hun debuterte i Universitetets Aula i 1991. 

Stærnes har en mastergrad fra Norges musikkhøgskole (1996). Med Jorunn Marie Bratlie hadde hun debut i Wigmore Hall (2003). Hun spiller på en Lorenzo e Tomasso Carcassi fra Firenze (1741).

## Utmerkelser
* 1. pris i Rotterdam internasjonale fiolinkonkurranse 1989
* Yamahaprisen for strykere 1992
* Ticonprisen 1997
* Statens arbeidsstipend i 1998 for yngre kunstnere
* Statens arbeidsstipend i 2015
* Drammen Kommunes Kunstnerstipend 2021

## Utgivelser
* *[[Christian Sinding]]: Works for violin and piano* (MTG, 1998).  Birgitte Stærnes og Jorunn Marie Bratlie piano
* *[[Terje Rypdal]]: Sonata op. 73 og Nimbus op. 76* (MTG, 2002).  Birgitte Stærnes,  Bjørn Rabben og Iver Kleive
* *Sonater av [[Sergej Prokofjev]] og [[Strauss]]* (MTG, 2008). Birgitte Stærnes og Jorunn Marie Bratlie
* *Fuego* (MTG, 2001) Latin- og søramerikansk musikk. Duo a Corda,
* *Con amore* (2003).  Sonater av Beethoven og Anton Diabelli.  Duo a Corda med Per Kristian Skalstad bratsj.
* *Terzetto* (MTG, 2005). Trioer av de Fossa og Paganini. Duo a Corda med Øystein Birkeland, cello
* *Playera* (MTG, 2008). Duo a Corda,
* *[[Johan Halvorsen]]: Chambermusic* (MTG, 2012) Birgitte Stærnes/Helge Kjekshus. Flere førstegangsinnspillinger av Halvorsens verker, inkluderer også en rekonstruksjon fra Halvorsens strykekvartett.
* *Fading Time* (MTG, 2023) Fiolinkonsert av Bjørn Bolstad Skjelbred. Birgitte Stærnes, TrondheimSolistene og Helge Kjekshus

## Referanser


## Eksterne lenker
*
Operasjonell leasing

**Operasjonell leasing** er en leasingform der det er utleieren som har den finansielle risikoen. 

Leasingtakeren disponerer objektet i kontraktens løpetid, men påtar seg ingen forpliktelser utover å betale den avtalte leasingleien. Regnskapsmessig vil leasingleien føres som en kostnad og objektet vil ikke aktiveres i leasingtakerens regnskaper.

Se også finansiell leasing.

## Referanser
Ariana

**Ariana** er et kvinnenavn med flere mulige opprinnelser. Det kan være:
* dannet som en variant av *[[Arianna]]*, den italienske formen av *[[Ariadne (navn)|Ariadne]]*, et gresk navn fra Kreta som betyr «mest hellig».
* et walisisk navn som betyr «sølv».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ariana Richards (født 1979), amerikansk skuespiller
* Ariana Delawari (født 1980), amerikansk skuespiller
* Ariana Grande (født 1993), amerikansk artist

## Annen bruk av navnet
* Ariana (Tunisia), by i Tunisia
* Ariana Afghan Airlines, nasjonalt flyselskap i Afghanistan
* Ariana Franklin, psevdonym brukt av den britiske forfatteren Diana Norman

## Navnedag

## Referanser


## Eksterne lenker
*
Lajla Rolstad

**Lajla Rolstad** (født 11. november 1978) er en norsk forfatter, litteraturviter og filosof. Hun har vokst opp på Lillehammer. Hun har studert filosofi i Essex. Som  litteraturviter har hun skrevet hovedoppgave ved Universitetet i Oslo om Bram Stokers «Dracula».

Rolstads debutroman *Nekronauten* ble utgitt på Gyldendal i mars 2009.

## Referanser


## Eksterne lenker
* 
* 
*
Bjarne Tvete

**Bjarne Tvete** (født 19. april 1907 i Trondheim, død 14. april 1983 samme sted) var en norsk luthersk prest og forfatter av historiske romaner på Rune forlag.

Han tok teologisk embedseksamen i 1932 og praktikum i 1933 og ble ordinert som prest. Han var hjelpeprest i Stadsbygd et års tid før han kom til Nidarosdomen og Vår Frue kirke i Trondheim som vikarprest og lærer. Etter frigjøringen i 1945 ble han konstituert som sogneprest på Hitra og ble sosialkurator for Trøndelag under landssvikoppgjøret. I 1949 ble han hjelpeprest i Grong med bosted i Røyrvik, og i 1959 sogneprest i Namsskogan. I 1964 ble han prost i Namdal prosti, noe han var frem til han avgikk med pensjon.

Han giftet seg i 1938 med Else Gøttsche Enger; blant deres barn var Lars Tvete.

## Utgivelser
* *Munkholmen* (1946)
* *Presten Rønne og hans hus* (1971).  Om presten i Stadsbygd.
* *Prosten og hans hus* (1972)
* *Fra Madam Holmbergs vindu* (Rune, 1973).  Om Elen Olava Holmberg (1763–1846)
* *Det siges i byen* (Rune, 1974)
* *Det hendte så mangt* (Rune, 1975)
* *Bak fjellet som stengte* (Rune, 1976).  Bygderoman fra Røyrvik og Namsskogan.
* *Gjensyn med gamle Trondhjem* (Rune, 1976)
* *Oldefars gater* (Rune, 1977)
* *Æ og dæ og vi to* (Rune, 1978)
* *Fru Justitia* (Rune, 1979)
* *Muntre prestehistorier* (Rune, 1980)
:''Se også digitaliserte bøker av Bjarne Tvete hos Nasjonalbiblioteket

## Referanser
U.K. (band)

**U.K.** er et tidligere band innenfor sjangeren progressiv rock som ble grunnlagt i 1977 av bandmedlemmene Bill Bruford (kjent fra blant andre Yes, Bruford og King Crimson), Allan Holdsworth (kjent fra blant andre Bruford og Gong), John Wetton (kjent fra blant andre Roxy Music oo King Crimson) samt Eddie Jobson (kjent fra blant andre Curved Air og Roxy Music). Debututgivelsen hvor alle opprinnelige bandmedlemmer deltar kom ut i 1978 og blir ansett for å være en klassiker innenfor sjangeren. UK er i sin alminnelighet karakterisert som en virtuosgruppe, hvor jazzorienterte harmonier, avanserte vokaler og komplekse soloer betegnes som synonymt med gruppen.

Etter debututgivelsen valgte både trommeslager Bill Bruford og gitaristen Allan Holdsworth å forlate bandet på grunn av uenigheter innad. Igjen i bandet var keyboardist og fiolinist Eddie Jobson samt bassist og vokalist John Wetton, som sammen med den nyerverede trommeslageren Terry Bozzio (som blant annet hadde spilt med Frank Zappa) grunnla en ny bandkonstellasjon. I 1979 kom utgivelsen *Danger Money*, som samme år ble etterfulgt av liveutgivelsen *Night after Night* som inneholdt innspillinger fra sommerturneen i Japan, i tillegg til sporene *«As Long As You Want Me Here»* og *«Night after Night»* som tidligere ikke hadde vært utgitt. Rett etter disse utgivelsene ble gruppen oppløst. Eddie Jobson medvirket siden på Jethro Tull-utgivelsen *[[A (album)|A]]* (1980), John Wetton grunnla supergruppen Asia mens Terry Bozzio grunnla bandet Missing Persons sammen med sin daværende kone.

I 1997 gikk det rykter om en gjenforening av bandet med Bill Bruford, Eddie Jobson og John Wetton, men planene ble aldri innfridd og prosjektet ble lagt dødt, trolig på grunn av meningsforskjeller mellom personlighetene Jobson og Wetton. I 2008 ble likevel planene gjenopplivet da Eddie Jobson som eneste av de opprinnelige medlemmene grunnla UKZ.

## Diskografi
* 1978 – *[[U.K. (album)|U.K.]]*
* 1979 – *[[Danger Money]]*
* 1979 – *[[Night After Night (album)|Night After Night]]*
* 1999 – *[[Concert Classics, Vol. 4]]* (Liveopptak fra 1978)

## Eksterne lenker
*
Anders Johan Stavseng

**Anders Johan Stavseng** (født 7. februar 1977) jobber som journalist i ukebladet Se og Hør. Han har medvirket i en rekke saker som har ført til oppmerksomhet rundt ukebladet. 

Blant annet skrev han saken som fikk prinsesse Märtha Louise til å klage Se og Hør inn til Pressens faglige utvalg for Maud Angelica-bilder og han sto bak den omtalte Julebukk-saken.

Stavseng ble høsten 2006 saksøkt etter at Lars Lillo-Stenberg og skuespillerkona Andrine Sæther anmeldte Se og Hør for brudd på privatlivets fred i forbindelse med at bladet tok bilder av parets vielse og trykket disse. Den 23. november fastslo Oslo tingrett at bladet hadde krenket privatlivets fred og tilkjente paret til sammen 150&nbsp;000 kroner i erstatning, og paret ble også tilkjent saksomkostninger. Dommen ble anket til Borgarting lagmannsrett av Se og Hør, også her fikk paret medhold og ble tilkjent samme erstatning som i tingretten. Se og Hør anket dommen inn for Høyesterett, og ble her frifunnet.

24. juli 2007 påstod Stavseng at prinsesse Martha Louise hadde overnaturlige evner, helbredet med healing, og at hun hadde startet engleskolen Astarte Education.

Stavseng startet som journalist i magasinet Blikk i 2000 og har jobbet i Se og Hør fra 2001.

## Referanser
Sunndalsøramål

**Sunndalsøramål** er en dialekt av nordmørsk som blir snakket i Sunndal på Nordmøre. De grunnleggende målmerkene er kløyvd infinitiv og trykkplassering i ord som **dia**lekt.
Madelen

**Madelen** er et skandinavisk kvinnenavn dannet som en alternativ skrivemåte av *[[Madeleine]]*, den franske formen av *[[Magdalena (navn)|Magdalena]]*, som er en gresk form av et hebraisk tilnavn som betyr «fra Magdala».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
*

## Annen bruk av navnet
* S/Y Madelen, trebåt fra 1958 som er i bruk som charterbåt på Oslofjorden

## Referanser


## Eksterne lenker
*
Linn Mevold

**Linn Mevold** (født 1978) er en norsk informasjonsarbeider, programleder og journalist.

Mevold er utdannet ved Mediehøgskolen Gimlekollen. Hun jobbet i *[[Romsdals Budstikke]]* i 1997 og NRK Sørlandet i 1998. Hun har senere arbeidet som reporter, programleder og vaktsjef i NRK Hordaland, og også i *[[Dagsrevyen]]* (NRK1), ''Norgesglasset'' i NRK P1, ''Kaliber'' i NRK P3, ''Pokerfjes'' på NRK2, ''Norge i dag'' på NRK1 og ''Sveip'' på NRK2.

Fra 2009 til 2016 var hun først webredaktør, så kommunikasjonssjef i Sjømannskirken. Hun var partner og kommunikasjonsrådgiver i NOR PR i perioden 2016–2019. Frem til 2021 var hun kommunikasjonssjef i Bergen og Omegn Boligbyggelag. Hun ble deretter byråleder for innhold i byråfellesskapet Apriil, fra 2024 med tittelen Chief Awesomeness Officer.  

## Referanser
Munken (kulturhus)

**Munken**, tidligere **Munkehaugen Kultursenter**, **Byen gamle skole**, **Byen skole** eller **Arendal skole** er et kultursenter i Arendal, med tilhold i en eldre skolebygning på Munkehaugen i Munkegaten. 

## Historie
Kultursenteret ble opprettet offisielt 24. februar 1989 som en privat stiftelse under navnet **Stiftelsen Gamle Byen Skole Internasjonale Kultursenter**.  

Senteret byttet navn til **Arendal Internasjonale Kultursenter** i 1991.  

Senteret hadde som formål å være et kulturmøtested for hele befolkningen i Arendal, og satset blant annet på å fremme kontakten mellom de ulike brukergruppene. Senterets hjerte var Kafe Munken, en VTA-bedrift som serverte rimelig mat.  

På loftet holdt Arendal figur- og dukketeater til, og i andre etasje var det musikk- og kunstundervisning. På scenen i første etasje ble det arrangert konserter i regi av arrangørforeninger som Arendal rockklubb og Munkebusiness.  

De største lokalene ble—og blir fremdeles—utleid til foreninger og private tilstelninger. Arendal fotoklubb, Arendal Swingklubb med flere har hatt tilhold i bygget. Bygningen har også lydisolerte øvingsrom, noe som har ført til en god tilvekst av rockeband i byen—se Arendal rockklubb. 

I 2020 gikk Arendal kommune i dialog med Scenekunst Sør og Musikkontoret SØRF om overtakelse og videre drift, med støtte fra Agder Kunstsenter og Norsk Forfattersentrum Sørlandet. Det ble opprettet et ideelt aksjeselskap—Monk AS*—*der Scenekunst Sør og Musikkontoret SØRF eier halvparten av aksjene hver, men blant annet på grunn av pandemien fikk de problemer med å komme i gang med drift slik det var tenkt. Etter kronerulling og flere politiske omkamper ble allikevel huset offisielt tatt over av Monk i september 2022. 

Bygningen har nå en rekke faste leietakere innen det profesjonelle kulturfeltet, på egne kontor og i kontorfellesskap, men også fremdeles rom for frivillige foreninger og utleie til selskap og andre arrangement. 

## Bygget
Kultursenteret holder til i en bygning i Munkegaten 4. Bygningen ble oppført som Arendals nye almueskole i 1872.

Skolebygningen er tegnet av arkitekten Nestor Georgius Thomassen (1844–1904). Han var født i Christiania og deltok i gjenoppbyggingen av Arendal etter brannen i 1868. I Arendal tegnet han blant annet Thommesengården på Friholmen og Grand Hotell på Langbryggen.

Skolen på Munkehaugen avløste en eldre skole i Blødekjær, og har hatt flere offisielle navn: Arendal almueskole, Arendal folkeskole, Arendal skole. Folkeskolen ble i 1964 flyttet til Stinta. Deretter ble bygningen brukt til realskole og handelsskole. Handelsskolen ble nedlagt i 1985, og bygget ble tilbakeført til Arendal kommune. 

I 1986 fikk flere organisasjoner i Arendal tilgang til bygget, og i 23. november 1987 vedtok Arendal bystyre en ny kommuneplan hvor huset ble satt av for kulturelle formål.

## Arkivet
Arkivet etter Arendal internasjonale kultursenter befinner seg ved KUBEN i Arendal. Arkivet omfatter møtebøker, saksarkiv, prosjektdokumentasjon, fotoprosjekt, avisutklipp og arkiv knyttet til drift av Kafe Munken. 

## Referanser


## Eksterne lenker
* 
*
Extreme

**Extreme** er et amerikansk hard rock-band, startet av Gary Cherone, Peter Hunt, Hal Lebeaux, Paul Mangone og Paul Geary i 1985. Extreme hadde i 1991 suksess med låten «Get the Funk Out» og balladen «More Than Words» som kom på 1. plass på Billboard Hot 100 i USA. Bandet består per 2024 av Cherone, Pat Badger, Kevin Figueiredo og Nuno Bettencourt.

Etter at vokalisten Gary Cherone forlot bandet i 1996 til fordel for Van Halen, ble bandet oppløst. I 2004 ga bandet en rekke gjenforeningskonserter, og har turnert regelmessig siden. I 2023 ga de ut deres første studioalbum på 15 år; *Six*.

## Diskografi
* 1989 *Extreme*
* 1990 *Pornograffitti*
* 1992 *III Sides to Every Story*
* 1992 *Remixes & B-Sides*
* 1995 *Waiting for the Punchline*
* 2000 *The Best of Extreme – An Accidental Collocation of Atoms?* (samlealbum)
* 2002 *The Collection* (samlealbum)
* 2008 *Saudades de Rock*
* 2010 *Take Us Alive* (konsertalbum)
* 2023 *Six*

## Referanser


## Eksterne lenker
* 
*
Fransk vedder

**Fransk vedder** er en kaninrase som har vært kjent siden 1600-1700-tallet. Den har karakteristiske hengeører, som sannsynligvis har fremkommet gjennom en eller flere mutasjoner. Rasen har antageligvis oppstått i Frankrike. Den første egentlige beskrivelse av fransk vedder finnes i en bok. Første gang fransk vedder ble stilt ut var i 1863. Ved denne utstillingen i Boulogneskogen i Paris var 19 av de 42 kaninene veddere.

## Rasebeskrivelse
Ører er øverst oppe på hodet sitter to kraftige øreknuter, som er bekledd med lange hår. Fra øreknutene henger, sett fra side, ørene rett ned ved hver side med lydåpninger innover. Sett foran, henger ørene i en svak innadvendt bue. Ørene er rødformede ved roten og de bretter seg ut i en godt avrundet skjeform. Ørene er svære og de er godt behåret. Lengden på ørene skal være minst 36 cm fra spiss til spiss. Ørelengden skal være i stil med kroppstørrelsen. Hodet til hannen en meget kort og kraftig med bøyde neserygg, bre panne og fyldige kinn. Hunnens hode er noe lengre og smalere, men selv her gjelder det at jo kortere, bedre og mer avrundet hodet er desto bedre er hodeformen.

Halsen er meget kort og kraftig. Inntrykket er at hode sitter direkte på kroppen. Hakepose skal ikke hanner ha på grunn av da kan det komme såkalt hakeskjegg. Hunnene kan ha en liten hakepose. Hos eldre dyr kan hunnene ha ganske stor hakepose, ved bedømmelsen skal dyret sitte i oppreist stilling. Brystet er meget bredt og fast.

Ryggen er bredt og kraftig med godt muskulatur. Rygglinjen går fra nakken til krysset i en meget svak bue. Derifra i en jevn bue som slutter ved haleroten. Frambeina en meget kraftige, de er også korte og rette de er også bredt adskilte noe som gjør at kaninen får en lav kroppsstilling, og de bærer kroppen fritt oppe fra underlaget. Skulderbladene sitter tett inntil kroppen. Kanin skal stå på labbene. Bakbeina er meget kraftige og skal bæres parallelt med kroppen. Lårene er kraftige og muskuløse uten fremtredende bein og med innsidene tett inntil kroppen. Halen er normalt utviklet, den er også rikt behåret og skal ligge inntil kroppen.

## Se også
* Liste over kaninraser
* Lop Rabbit Club of America

## Eksterne lenker
*
Chr. Nielsen & Co

**Chr. Nielsen & Co A/S** var et norsk rederi tilholdende i Larvik. Firmaet ble etablert i 1869 under navnet **Nielsen & Hesselberg** av konsul Christian Nielsen og kaptein Nils Hesselberg.

Allerede i 1880-årene engasjerte firmaet seg i den nordnorske hvalfangsten gjennom etableringen av *Laurvigs Interessentskab for Hvalfangst* med Chr. Nielsen som disponent. Selskapet anla en landstasjon på Svartnes ved Vardø, og drev fangst her frem til forbudet i 1904. Nielsen startet da fangst ved Shetland og Svalbard.

I 1909 ble Hvalfangstselskapet Ocean A/S etablert med Chr. Nielsen & Co som disponent. Selskapet fikk lisens til å anlegge landstasjonen Ocean Harbour i New Fortuna Bay på Sør-Georgia, og transportskipet «Ocean» ble innkjøpt. Allerede første år ble det oppnådd godt resultat, og året etter ble Hvalfangerselskabet Norge A/S etablert med det flytende kokeriet «Solstreif» for fangst ved Sør-Shetlandsøyene.

I 1911/12 etablerte Chr. Nielsen & Co ytterligere tre hvalfangstselskap, nå for fangst ved Australia og New Zealand: A/S Spermacet, Western Australia Whaling Company og New Zealand Whaling Company. Ved Christian Nielsens død i 1914 kontrollerte rederiet 4 landstasjoner, 5 kokerier og 21 hvalbåter.

I 1928 ble rederiet engasjert i pelagisk hvalfangst gjennom etableringen av Hvalfangerselskapet Atlas A/S med kokeriet «Solglimt». Atlas ble i 1930 slått sammen med A/S Odd etter at A/S Thor Dahl hadde overtatt disponeringen av selskapet.

## Eksterne lenker
* Chr. Nielsen & Co A/S. Larvik  lardex.net
* Kaskelotten: «Fra langt nord, til langt syd!» Østfold hvalfangerklubb
Tysk kjempeschecke

**Tysk kjempeschecke** er en tamkaninrase som opprinnelig fantes i både Tyskland, Nederland, Belgia og i Frankrike. Hvilket land som er det egentlige opphavet er ennå ikke kjent. Den ble godkjent som rase i Norge i 1936.

## Avl
Tyskland jobbet med rasen og opprettet en standard for denne. Rasen ble beskrevet først i 1908. Ørene skal være kraftige og jevnt behåret, de skal bæres stivt opprettstående og skal ha en avrundet overkant. Ørelengden skal harmonere i lengden med kroppstørrelsen, men i alle tilfelle minst 14cm ørelengde. Hodets størrelse skal hos både hanner og hunner harmonere med kroppstørrelsen. Hannens hode er større og med bre panne og nese. Kjeven skal være fyldig og lett bøyd. Hunnens hode er smalere en hannens.

## Utseende
Halsen er kort og hodet sitter tett på kroppen. Hakepose skal hannen ikke ha. Da kan det forekomme såkalt hakeskjegg. Det er en tynn hudfold. Hunner kan ha en liten hakepose. På eldre dyr tillates det en større hakepose. Ved bedømmelse av hakepose skal dyret sitte i opprettet stilling. Brystet er bedt, fast og kraftig. Ryggen er bred og med god muskulatur. Rygglinjen går fra nakken til krysse i en meget sval bue. Derifra i en jevn bue. Frambeina er lange og derfor gir dyret en høy reisning. Kraftige og rette samt bredt adskilte frambein som bærer kroppen opp fra underlaget. Skulderbladene sitter tett inntil kroppen. Kaninen skal stå på labbene. Bakbeina er kraftige og skal bæres parallelt med koppen. Lårene skal være muskuløse. Beina skal ikke være framtredende og med innsidene tett inntil kroppen. 

 
## Navn i andre land
*USA: Checkered Giant
*Storbritannia: Giant Papillon
*Tyskland: Deutsche Riesenschecken
*Svensk: Tysk jättescheck
*Dansk: Tysk kæmpeschecke
*Fransk: Géant papillon

## Eksterne lenker
* Tysk kjempeschecke hos mittDyr.no
Järnbäraren

***Järnbäraren*** er en svensk stumfilm fra 1911 regissert av Gustaf "Muck" Linden. Historien bygger på August Blanches teaterstykke *Jernbäraren*.

## Handling
Filmen handler om at brukseieren kommer forkledd som arbeider til kroen og alle viderverdighetene det fører med seg. Historien har en mørk undertone.

## Om filmen
Filmen hadde premiere 16. januar 1911 på kinoen *Blanch's* i Stockholm. 

## Rolleliste

## Eksterne lenker
*
Paiste

**Paiste** er en sveitsisk produsent av slagverkinstrumenter som regnes som verdens tredje største. Det ble grunnlagt av Michail Toomas Paiste i Sankt Petersburg. I 1917 flyttet han selskapet tilbake til hjemlandet sitt, Estland. Gjennom andre verdenskrig flyttet selskapet videre til Polen, og i 1957 flyttet det til Sveits, hvor selskapet siden har hovedkvarteret sitt.

## Referanser


## Eksterne lenker
*
Mirek Topolánek

**Mirek Topolánek** (født 1956) er Tsjekkias statsminister for det høyre-liberale Det demokratiske borgerpartiet. Han har vært leder for partiet siden november 2002, da han etterfulgte Václav Klaus. Den 24. mars 2009 stemte det tsjekkiske underhuset for femte gang i perioden om mistillit om regjeringen. En majoritet, med 101 stemmer av parlamentets 200, bifalte opposisjonens mistillit. Regjeringen vil som følge av dette gå av.

Topolánek var fra 1. januar 2009 vært president i Det europeiske råd, som følge av at han var regjeringssjef i Tsjekkia.

## Referanser
Småkraftforeninga

**Småkraftforeninga** er en norsk medlemsforening med formål å samle alle som eier eller leier mikro-, mini- eller småkraftverk, eller har dette under planlegging eller bygging, til næringspolitisk samarbeid og virksomhet, å fremme rammevilkår, samt sikre rettigheter for foreningens medlemmer i forbindelse med småskala vannkraftverk.

## Medlemsmasse
Ved inngangen til 2026 består Småkraftforeninga av rundt 600 småkraftverk som er i drift og mange nye under planlegging. I 2009 vedtok foreningas årsmøte å åpne for at småskala vindkraftprodusenter kan bli medlemmer av Småkraftforeninga, men medlemsmassen består i all hovedsak av vannkraftprodusenter eller personer og bedrifter knyttet til dette.  

## Administrasjon
Foreningas kontor ligger i Oslo sentrum. Per 2026 ledes foreninga av Knut Olav Tveit som daglig leder. Tidligere daglige ledere har vært Henrik Glette, Bjørn Lauritzen, Erik Lagethon, Svein Peder Sund og Olav Skeie.

## Småkraftprisen

Hvert år siden 2012 deler Småkraftforeninga ut småkraftprisen til en aktør som har bidratt til å styrke den norske næringen for småkraft, i form av innovasjon eller nye tekniske bidrag til bransjen, sterke bidrag til promotering av bransjen eller på annet vis ha spilt en sterk positiv rolle for næringen. Prisvinneren bør, ifølge kriteriene, ha hatt et langvarig og urokkelig engasjement for småkraftsektoren.

Den første prismottageren var den da nylig pensjonerte NVE-byråkraten Ivar Sægrov, som ble ansett som en sentral byråkrat da en ny bølge av småkraftutbygging i Norge skjøt fart fra midten av 1990-tallet. Bakgrunnen for at det da ble økt aktivitet i næringen, var at energiloven, som trådte i kraft i 1991, gjorde det mulig å selge kraft fra småkraftverk i et fritt marked. I en tid med begrenset kunnskap blant grunneiere, mangelfullt regelverk for næringen og mye nybrottsarbeid spilte Sægrov en sentral rolle for å finne de rette løsningene for bransjen og legge godt til rette for næringens fremtid.

Siden har prisen gått både til politikere, kjente turbin-utviklere og til samfunnsaktører, som f.eks. da en gruppe sparebanker fikk prisen i 2023 for deres innsats som rådgivere og gode lånegivere for næringen..

### Prisvinnere
* 2012: Ivar Sægrov, ansatt i NVE
* 2013: Hermod Brekke, turbinutvikler
* 2014: Olav Skeie, småkraftpioner, grunnlegger av bladet *Småkraftnytt*
* 2015: Bjørn Lødemel, politiker (H) og Oskar Grimstad, politiker (Frp)
* 2016: Trond Ryslett, småkraftpioner, tidligere styreleder i Småkraftforeninga
* 2017: Einar Stensnæs, politiker (KrF)
* 2018: Norges vassdrag- og energidirektorat (NVE)
* 2019: Anders Kiær, småkraftpioner, tidligere styreleder i Småkraftforeninga
* 2020: Ingen utdeling på grunn av koronapandemien
* 2021: Bjarne Næreng, turbinutvikler
* 2022: Rein Husebø, småkraftpioner
* 2023: De norske sparebankene Sparebanken Vest, Sparebank 1 SR-bank, Sparebanken Møre, Sparebanken Sogn og Fjordane og Sparebank 1 Østlandet.
* 2024: Knut Olav Tveit, daglig leder i Småkraftforeninga
* 2025: Bjarte Skår, småkraftpioner
* Richard og Ellen Vanvik, turbinbyggere.

## Referanser


## Eksterne lenker
* Småkraftforeninga
Tom Bergeron

**Tom Bergeron** (født 1955) er en amerikansk TV-programleder. Bergeron var programleder for det amerikanske TV-programmet *[[America's Funniest Home Videos]]*, der han i 2015 sluttet etter 15 sesonger.

## Filmografi
* 1994 : *[[Breakfast Time]]* (TV-serie, 1 episode)
* 1996 : *[[Fox After Breakfast]]* (TV-serie, 1 episode)
* 2002 : *[[The 4th Annual Family Television Awards]]* (TV)
* 2005 : *[[Dancing with the Stars]]* (TV)

## Eksterne lenker
* 
*
Sonam Gyatso

**Sonam Gyatso** (, født 1543, død 1588) var den første offisielt anerkjente Dalai Lama, dog har tittelen i ettertid også blitt gitt til hans to forgjengere. 

Han var også tredje abbed i Drepung.

## Referanser


## Kilder
* Günther Schulemann: *Die Geschichte der Dalai Lamas*. Leipzig 1958
* Andreas Gruschke: *Diederichs kompakt - Dalai Lama*. Kreuzlingen - München 2003, ISBN 3-7205-2461-2.
* Martin Brauen (Hrsg.): *Die Dalai Lamas*. Völkerkundemuseum der Universität Zürich, Zürich 2005, ISBN 3-89790-219-2.
* Karl-Heinz Golzio, Pietro Bandini: *Die vierzehn Wiedergeburten des Dalai Lama*. O. W. Barth, Bern/München/Wien 1997, ISBN 3-502-61002-9.
* http://tbrc.org/#!rid=P999

## Eksterne lenker
*
Brimse

**Brimse** er ei øy i Stavanger kommune i Rogaland. Den ligger mellom Hidlefjorden og Brimsefjorden, like øst for Østhusvik på Rennesøy. Brimse var en del av tidligere Rennesøy kommune inntil kommunesammenslåingen 1. januar 2020.

## Referanser
Småskala vannkraftverk

**Småskala vannkraftverk** er betegnelse på kraftverk med installert effekt på inntil 10 MW. Småskala vannkraftverk kan deles inn i 3 underkategorier, mikro-, mini- og småkraftverk.

## Eksterne lenker
* Hjemmesiden til Småkraftforeninga, en interesseorganisasjon for småkraftutbyggere
Action painting

**Action painting** er en beskrivelse av en bestemt teknikk, hvor maleriet er utført med store sveipende strøk, teknikken er spesielt knyttet til Jackson Pollock.

Teknikken hadde sitt gjennombrudd i USA i 1940-årene og innebærer at fargen dryppes, sprøytes og kastes på lerretet. Bildet kan også utsettes for voldsomme handlinger der kunstneren tramper op lerretet eller sykler over det. Skapelsesprosessen blir en del av verket og etterlater mange og tydelige spor.

Action painting er beslektet med abstrakt ekspresjonisme.

## Kilder
* R. Broby-Johansen: *Kunstordbok* Tiden forlag 1970
Norskog

**Norskog**, opprinnelig **Norsk Skogbruksforening**, er en medlemsorganisasjon for skogeiere uavhengig av landbrukssamvirket. Foreningens 230 medlemmer (2012) eier mer enn 7 millioner dekar produktiv skog og samlet ca. 13 millioner dekar utmarksareal. Medlemmene avvirker årlig rundt 1 million kubikk tømmer. 

Felles for Norskogs medlemmer er at de baserer sin næringspolitikk på en sterk privat eiendoms- og disposisjonsrett. Norskog eier egne selskaper som kjøper og selger tømmer og tilbyr skogtaksering og andre tjenester for sine medlemmer

Norskog ble etablert i 1950 som «Skogbruksforeningen av 1950».

Nortømmer AS er et heleid datterselskap av Norskog, og omsetter tømmer for Norskogs medlemmer og kjøper tømmer ellers i det frie markedet. Nortømmer driver planting, ungskogpleie og har et driftsapparat for tynning og sluttavvirkning. 

Småkraftforeninga har sitt utspring i Norskog.

## Eksterne lenker
* NORSKOG
* Småkraftforeninga
* Nortømmer
Antonio Veracini

**Antonio Veracini** (1659–1733) var en italiensk komponist og en av sin tids mest aktede fiolinister.

## Biografi
Veracini var elev av sin far Francesco di Nicolo (1638–1720). Faren introduserte ham for det toskanske hoffet, og i 1682 gikk Antonio i tjeneste hos den toscanske storhertuginnen Vittoria delle Rovere, en post han beholdt til sin død i 1694. Han tilbrakte nesten hele livet i hjembyen, men foretok tre kjente reiser: to ganger var han i Roma hvor han ble kjent med Arcangelo Corelli og i 1720 var han en kort stund i Wien.

Veracini spilte leilighetsvis ved storhertugens hoff, men han ledet først og fremst familiens fiolinskole, som holdt til i Via di Pallazuolo, i en bygning faren hadde arvet. Etter at hans beste elev, nevøen Francesco Maria Veracini, reiste med sin bestefar til Roma, drev Antonio skolen alene.

Bortsett fra den publiserte kammermusikken er alle hans verker tapt, inkludert musikken til de fire kjente oratoriene han komponerte for forskjellige kirker. Familien rådde over en rik instrumentsamling, blant annet tallrike fioliner fra Amati-familien og av Jakob Stainer.

## Musikk
### Kammermusikk
* 1692, Sonate à tre, due Violino, e Violone ò Arcileuto col Basso per l'organo op. 1, Florenz, Navesi 1692 
* Sonate da Chiesa à Violino, e Violoncello, ò Basso op. 2, Amsterdam, Estienne Roger 
* 10 Sonate da camera, à Violino. e Violone, ò Arcileuto, col Basso per il Cemb. op. 3 (consacrate al Serenissimo Principe Gio: Gastone di Toscana), Modena 1696, Fortuniano Rosati

### Oratorier
* Il figliuol prodigo, 1693
* La caduta de’ Filistei nella morte di Sansone (G.P. Berzini), 1695
* I trionfi di Giosuè (Berzini), 1703; 
* Assalon punito (D. Canavese), 1708

## Litteratur
*Willi Apel: *Studien über die fruhe Violinmusik (IX) : Die italienischen Hauptquellen von 1690 bis 1730.*
*Paul Brainard: *Italienische Violinmusik der Barockzeit (I).* Henle,  München 1985
*John Walter Hill: *Antonio Veracini in context: New perspectives from documents, analysis, and style.* I: *Early Music.* 18. november 1990;  Side 545-562.

## Referanser
Elisabeth Tandberg

**Inger Elisabeth Tandberg** (født 1942) er en norsk operasanger (sopran).

Hun er utdannet ved *Accademia Nazionale di Santa Cecilia* i Roma og debuterte i Oslo 1975 med Robert Levin ved klaver. Tandberg har vært engasjert ved Festspillene i Bergen og sunget med Oslo Filharmoniske Orkester og Rikskonsertene. Hun har vært ansatt ved Statens Operahøgskole og Norges musikkhøgskole, og underviser ved Barratt Due Musikkinstitutt.

Tandberg har i prosjektet «Kan stemmen vare evig» forsket på stemme og aldring.

## Utgivelser
**The last rose of summer* (Lindberg Lyd, 1993). Med Jorunn Marie Bratlie.
**[[Agathe Backer Grøndahl]]* (Lindberg Lyd, 1998). Med Jorunn Marie Bratlie på piano.
**Vær hilset, [[Vilhelm Krag]]* (2009)

## Premier
*Oslo bys kulturstipend 2007

## Referanser
Microsoft Exchange Server

**Microsoft Exchange Server** er en e-posttjener og gruppevare fra Microsoft. Exchanges viktigste funksjoner består av e-post, kalendere, kontakter og oppgavelister, i tillegg til støtte for lagring av data. Klientprogramvaren Outlook er spesielt laget for å fungere mot Exchange Server.

Versjon 4.0 av Exchange server kom ut i 1996, og var den første versjonen som ble solgt på det åpne markedet. Året etter kom både versjon 5.0 og 5.5, alle med innebygget katalogtjeneste. Fra og med Exchange 2000 (6.0) er Active Directory brukt som katalogtjeneste. Exchange 2003 og alle tidligere versjoner er beregnet på 32-bits operativsystemer. I slutten av 2006 kom Exchange 2007 som kun støtter 64-bits plattform. Det finnes en likevel en 32-bitsversjon som kun er beregnet på testing.
## Eksterne lenker
*
Croix de Guerre (Luxembourg)

**Croix de Guerre** er betegnelsen på to krigsdekorasjoner som tildeles i Luxembourg, den ene for innsats under den andre verdenskrig, den andre for allmenn krigsinnsats. Utmerkelser med samme navn finnes også i Frankrike og Belgia.

## Krigskorset 1940–1945
Croix de Guerre 1940–1945 ble innstiftet av storhertuginne Charlotte 17. april 1945 til belønning av militært og paramilitært personell, som utmerket seg i kampen for befrielse av Luxembourg under krigen 1940 til 1945. Utmerkelsen kunne i særlig tilfelle tildeles utledninger.

Utmerkelsen er utformet som et malteserkors kronet med en storhertuglig krone og utstyrt med to korslagte sverd. Korset er i bronse. På framsiden bærer det en kronet C, på baksiden årstallet 1940.

Korset er opphengt i et mørkt blått bånd med fem oransje striper. Blått og oransje er fargene til det storhertuglige dynasti.

Utmerkelsen ble tildelt av monarken etter innstilling fra forsvarsministeren. Det ble foretatt til sammen 1473 tildelinger, hvorav 506 gikk til luxemburgere, 778 til nordamerikanere, 86 til belgiere, 67 til franskmenn, 35 til briter og én til en nederlender.

## Krigskorset
Croix de Guerre ble innstiftet 9. mai 1951 av storhertuginne Charlotte til belønning av militært eller paramilitært personell som i krigstid utmerker seg med særlig mot. Den kan også tildeles utlendinger. Utdeling kan også skje posthumt.

Utformingen er nærmest identisk med Croix de Guerre 1940–1945. Også Croix de Guerre består av et malteserkors i bronse, med storhertuglig krone og med korslagte sverd. I midten av korset er det plassert en kronet C. Baksiden har en eikekrans. Croix de Guerre kan også tildeles med tilleggsutmerkelsen *palme*. Korset er opphengt i et mørkt blått bånd med fem oransje striper. 

Utmerkelsen tildeles av monarken etter innstilling fra forsvarsministeren. Mellom 1951 og 1988 ble det foretatt 40 tildelinger, 36 til luxemburgere og fire til belgiere.

## Referanser


## Kilder
*  Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 134
* Jean Schoos: *Die Orden und Ehrenzeichen des Großherzogtums Luxemburg und des ehemaligen Herzogtums Nassau in Vergangenheit und Gegenwart*, Luxemburg: Verlag der Sankt-Paulus-Druckerei AG, 1990, s. 251–254

## Eksterne lenker
* Arrêté grand-ducal du 17 avril 1945 portant institution d´une croix de guerre , *Mémorial du Grand-Duché de Luxembourg*, nr. 19, 21. april 1945.
* Arrêté grand-ducal du 17 avril 1945 portant institution d'une croix de guerre, *Code Administratif – Volume 4 – Distinctions Honorifiques*. 
* Arrêté grand-ducal du 9 mai 1951 portant institution d´une Croix de Guerre , *Mémorial du Grand-Duché de Luxembourg*, nr. 32, 19. mai 1951.
Henrik J. Lisæth

**Henrik Johan Lisæth** (født 11. mars 1933 i Bergen) er en norsk tidligere forretningsmann og politiker (H). Han har vært ordfører i Bergen, statssekretær, stortingsrepresentant og leder i Unge Høyre.

## Familie og yrkesliv
Han er sønn av selger Henrik Lisæth og husmor Gunhild Paulsen. Han giftet seg i 1966 med Kari Marie Tindeland. Han har gymnas fra 1952, handelsgymnas fra 1953 og Kystartilleriets befalsskole fra 1954. Han har økonomi- og ledelsesutdannelse fra Leeds College of Commerce fra 1957 og utdannelse som siviløkonom fra NHH fra 1960. Før han ble stortingsrepresentant i 1966, var Lisæth innkjøpsassistent hos fiskeoljefabrikanten Johan C. Martens Co., konsulent i et reklamebyrå samt salgssjef ved kaffebrenneriet og engrosvirksomheten B. Friele & Sønner. Lisæth var avdelingsdirektør og senere regiondirektør i Storebrand i Bergen 1971–1983 og administrerende direktør ved Chr. Michelsens Institutt 1990–2000.

Han har hatt en rekke styreverv, deriblant som styreleder i Folketrygdfondet 1990–1998 og formann i representantskapene i de børsnoterte selskapene NERA og Vital Forsikring. Han var nestleder i Kreftforeningen 2001–2004; han ble selv operert for blærekreft i 1987.

## Politisk arbeid
Lisæth var formann i Bergens Unge Høyre 1961–1963, formann i Hordaland Unge Høyre 1962–1963 og medlem av Unge Høyres sentralstyre 1963–1965. I 1965 ble han valgt til Unge Høyres formann, men trakk seg mot slutten av samme år, da han ble utnevnt til statssekretær i Samferdselsdepartementet. Da stortingsrepresentant Edvard Hambro ble utnevnt til FN-ambassadør i 1966, tok Lisæth hans plass på Stortinget. Lisæth møtte resten av perioden som utløp i 1969, og var deretter innvalgt på eget mandat frem til Bergen ble en del av Hordaland fylkes valgkrets i 1973. Han var sekretær i Stortingets forsvarskomité 1966–1969, deretter medlem av Stortingets finanskomité 1969–1973.

Lisæth var innvalgt i Bergen bystyre 1964–1967 og 1984–1991, varaordfører 1984–1985 samt ordfører 1986–1987. Han var også medlem av Hordaland fylkesting 1980–1983. Av verv i partiorganisasjonen kan nevnes formann i Hordaland Høyre 1972–1975 og formann i Bergen Høyre 1977–1983. Han forlot politikken da han ikke søkte gjenvalg til bystyret i 1991.

## Æresbevisninger
Han ble tildelt Sjøforsvarets vernedyktighetsmedalje i 1988 og er kommandør av den svenske Nordstjerneordenen fra 1993.

## Referanser


## Eksterne lenker
*
Videokunst

**Videokunst** er en kunstform basert på levende bilder og kan sammenstille video og/eller lyd.  Kunsten bør ikke misforstås som TV eller kino. Videokunst dukket opp som fenomen på 60 og 70-tallet, og er i stadig bruk spesielt som en del av kunstinstallasjoner. Fenomenet datakunst er oppstått senere, og selv om det er nært beslektet så er produksjonsmidlene og tildels virkemidlene forskjellige. Utøvere av videokunst som en performance blir av og til omtalt som VJ (Video jockey), som er en visuell variant av en DJ (Disc jockey).

## Bakgrunn

Videokunst har blitt navngitt etter video bånd, som ble brukt i kunstformens barndom, men før det var prinsipper allerede kjent fra arbeider med film. Med senere endringer i teknologi ble det vanlig å bruke digitalisert video og harddiskopptak, og ikke minst har DVD blitt bruk i stadig økende grad som formidlingsmedium. Selv om det finnes opplagte paralleller og relasjoner mellom mediene så er ikke videokunst film.

En av de viktigste forskjellene mellom videokunst og kinovist film er at kunstformen bruke andre konvensjoner enn de som definerer filmens uttrykksform. Videokunst trenger ikke skuespillere, den kan være uten dialog og forteller eller gjenkjennbart tema. Svært ofte mangler underholdningsmomentet, og det kan være formidling av en stemning eller følelse som er det drivende. Distinksjonen er viktig for den trekker et skille mellom videokunst og kinofilm og også avant garde-film og kortfilm. Kanskje den enkleste definisjonen er at en kinofilms mål er å underholde, mens videokunst kan være mer sammensatt, fra å utforske grensene i kunstarten (Peter Campus &ndash; *Double Vision*) eller ved å angripe observatørens forventninger slik den er formet av konvensjonell kinofilm (Joan Jonas &ndash; *Organic Honey's Vertical Roll*).

## Videokunstnere
* Vito Acconci 
* J Tobias Andersson
* Annika Larsson
* Bruce Nauman
* Magnus Wassborg
* Shirin Neshat
* Andy Warhol
* Tony Oursler
* Nam June Paik 
* Pippilotti Rist
* Jonas Lundh
* Joanna Rytel 
* Bill Viola
* Wolf Vostell
* Magnus Wallin
* Anders Weberg
* Johanna Billing
* Jannicke Låker
* A K Dolven
* Kjartan Slettemark

## Referanser
Joar Hoff

**Joar Hoff** (født 10. april 1939, død 22. mai 2019) var en norsk fotballspiller og -trener. Han var også kommunestyremedlem i Lørenskog kommune.

## Lederroller
I 1999 var Hoff daglig leder i Asker Skiklubb, og i 2000 ble han daglig leder i Team Strømmen Fotballklubb.

## Trener
Hoff var trener for flere fotballklubber. Han var trener for naboklubbene Lillestrøm Sportsklubb (1973, 1975, 1976 og 1982) og Strømmen Idrettsforening (1979-81, 1983-84, 1989-90 og 1998). Han var også trener for Vålerenga Fotball i 1978. Da sesongen var slutt trakk han seg som trener etter misnøye fra spillerne. Han var trener for Lørenskog Idrettsforenings A-lag. I 2003 ble han trener for Kurland fotballklubb. Han var også trener i Sander Idrettslag.

## Fotballspiller
Hoff spilte også selv i eliteserien i fotball, minst fem kamper for Lillestrøm i 1961, fire for Strømmen Idrettsforening i 1961 og to for Vålerenga i 1964. Han ble også distriktsmester i Helgeland/Salten-serien (Hesa) med Bodø/Glimt i 1959. For moderklubben Strømmen IF spilte han 138 obligatoriske kamper og scoret 73 mål på sine ni sesonger. 

## Privatliv
Joar Hoff var bror til fotballtrener og ekspertkommentator Ivar Hoff.

Som trener for Strømmen hadde han sin sønn Espen Hoff på laget.

En tid etter en ryggoperasjon fikk Hoff i 2010 en blodpropp i ryggraden som førte til at han mistet førligheten i nedre del av kroppen.

Hoff døde 22. mai 2019 etter lengre tids sykdom, 80 år gammel.

## Referanser


## Eksterne lenker
*
Adela

* *[[Adela reaumurella]]*
* *[[Adela cuprella]]*
* *[[Adela croesella]]*
* *[[Adela violella]]*

***Adela*** spp. er en slekt av  sommerfugler som hører til familien svepemøll (Adelidae). Med sine svært lange antenner og friske, metalliske farger er desse møllene ganske oppsiktsvekkende, sin beskjedne størrelse til tross.

## Utseende
Små til middelsstore (vingespenn 9 – 17&nbsp;mm for de artene som forekommer i Norden), slanke møll. Antennene er trådformede, hos hannene dobbelt til tre ganger så lange som forvingen. Hos hunnene er antennen litt lenger enn forvingen, i den indre delen ofte kledt med oppstående, hårlignende skjell. Kroppen og forvingen er mer eller mindre metall-glinsende. Noen arter har et gult tverrbånd på forvingen.

## Levevis
Hunnene legger egg på ulike urter, men det ser ut til at de unge larvene raskt firer seg ned til bakken, der de lever på nedfalne blader. Hannene svermer gjerne sammen i grupper om dagen, mellom sverme-øktene sitter de sammen på busker og trær.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Incurvarioidea
********* Familien svepemøll, Adelidae
********* Underfamilien Adelinae
********** Slekten *Adela* Latreille, 1796
*********** *[[Adela albicinctella]]* Mann, 1852
*********** *[[Adela australis]]* (Heydenreich, 1851)
*********** *[[Adela collicolella]]* Walsingham, 1904
*********** *[[Adela croesella]]* (Scopoli, 1763)
*********** *[[Adela cuprella]]* (Denis & Schiffermüller, 1775)
*********** *[[Adela homalella]]* Staudinger, 1859
*********** *[[Adela mazzolella]]* (Hübner, 1801)
*********** *[[Adela paludicolella]]* Zeller, 1850
*********** *[[Adela pantherellus]]* (Guenée, 1848)
*********** *[[Adela reaumurella]]* (Linnaeus, 1758)
*********** *[[Adela violella]]* (Denis & Schiffermüller, 1775) – nylig funnet i Danmark

## Kilder

* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 295 – 332. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/adela_reaumurella.html
* Fauna Europaea, utbredelsesdatabase for europeiske dyr. http://www.faunaeur.org/ 

## Eksterne lenker
*
Øvre middelklasse

**Øvre middelklasse** (fransk: Gross burgoisie) er en sosiologisk betegnelse på en samfunnsgruppe som særlig økonomisk utgjør den øvre delen av middelklassen. Øvre middelklasse henhører i det sosiale sjikt lavere enn overklassen. Personer i kategorien øvre middelklasse kjennetegnes dels ved høyere lønn og høyere utdannelse, dels ved høyere formue enn middelklassen for øvrig. Visse typer selvstendig næringsdrivende og yrker som lege, tannlege, jurist og forsker regnes som typiske for den øvre middelklassen. Tilsvarende finnes betegnelsen lavere middelklasse.

## Referanser
Lavere middelklasse

**Lavere middelklasse** er en sosiologisk betegnelse på en samfunnsgruppe som særlig økonomisk utgjør den nedre delen av middelklassen. Til gruppen regnes vanligvis yrkesgrupper som lærere, funksjonærer og visse typer selvstendig næringsdrivende.
Trygve Wyller (1950)

**Trygve Eiliv Wyller** (født 1950) er professor i systematisk teologi og diakoniforskning ved Det teologiske fakultet. I 2007 ble han dekan ved fakultetet, etter å ha vært studiedekan fra 2003 til 2007.

Trygve Wyllers forskning spenner over et bredt register fra vitenskapsteoretiske grunnlagsproblemer for teologisk forskning, via arbeider om ulike sider av den kristne omsorgstradisjonen, til filosofisk-teologiske analyser om helse- og sosial faglig arbeid. Wyllers publisering, undervisning og forskningsformidling har blitt møtt med stor interesse i både klassisk teologi og ulike praktiske profesjonsutdannelser. Han har i mange år bidratt med arbeider med et fenomenologisk perspektiv på profesjonsetikken. Et annet bidrag i samme retning er antologien *Skam* (Oslo 2001) som har kommet til å spille en viktig rolle for den norske og nordiske fagdiskusjonen på feltet.

«Citizenship and justice» kom etter hvert til å stå i fokus for Wyllers arbeid, med internasjonal publisering om medborgerskap for vanskeligstilte, tolket i lys av nyere teologi og kritisk teori. Trygve Wyllers fagfelt er samtidsteologien og forholdet mellom teologi og andre beslektede fagtradisjoner. Sentralt står spørsmålet om teologien har et bidrag til åpenhet, inklusjon og etisk dømmekraft i et fragmentert og moderne samfunn.

Trygve Wyller var en av to kandidater til rektorvalget ved Universitetet i Oslo i 2009. Den andre var professor i medisin Ole Petter Ottersen. Wyller stilte sammen med prorektorkandidat Guro Valen, professor i medisin, og viserektorkandidat Arne Bugge Amundsen, leder for institutt for kulturstudium og orientalske språk (IKOS). Wyller tapte valget med 35 mot 65 prosent av stemmene.

## Familie
Han er sønn av Thomas Christian Wyller og halvbror til Torgeir Bruun Wyller og Vegard Bruun Wyller.

## Bibliografi
* 2008: *Barmhjertighet som brudd på inskripsjonens makt*

## Referanser


## Eksterne lenker
Croix de guerre (Belgia)

**Croix de guerre**, flamsk *Oorlogskruis*, norsk **Krigskorset**, er benevnelsen på tre belgiske krigsdekorasjoner, to for innsats i første og andre verdenskrig, den tredje for allmenn krigsinnsats. Utmerkelser med samme navn finnes også i Frankrike og Luxembourg.

## Krigskorset 1915
*Croix de guerre* ble første gang innstiftet 25. oktober 1915 til belønning av den som særlig utmerket seg under den første verdenskrig.

Utmerkelsen er utformet som et malteserkors med to korslagte sverd. Korset er av bronse. Midt i korset er Belgias løve avbildet. Korset er opphengt i båndet i et ledd bestående av en kongelig krone. Baksiden har en «A», for kong Albert I. Båndet er rødt med fem grønne striper. Som tilleggsutmerkelse kunne båndet utstyres med en løve i gull, sølv eller bronse eller med en palme med bokstaven A i gull, sølv eller bronse.

## Krigskorset 1940
*Croix de guerre 1940* ble innstiftet 20. juli 1941 av Belgias regjering, under dens eksil i London, til belønning av militært personell som hadde utmerket seg med tapperhet i kamp mot fienden. Utmerkelsen kunne også tildeles militære avdelinger og utledninger.

Utmerkelsen er utformet som et malteserkors med to korslagte sverd. Korset er av bronse. Midt i korset er Belgias løve avbildet. Korset er opphengt i båndet i et ledd bestående av en kongelig krone. Baksiden har en «L», for kong Leopold III. Båndet er rødt med tre smale grønne striper på hver side. Som tilleggsutmerkelse kan båndet utstyres med en løve i gull, sølv eller bronse eller med en bronsepalme med bokstaven L. Videre kunne korset tildeles med korslagte ankre i bronse for sjøfolk eller med bronsetårn for sivile innsats.

## Krigskorset
Dekorasjonen *Croix de guerre* ble innstiftet 3. april 1954 som en allmenn dekorasjon for fortjenstfull innsats i krig.

Utmerkelsen er utformet som et malteserkors med to korslagte sverd. Korset er av bronse. Midt i korset er Belgias løve avbildet. Korset er opphengt i båndet i et ledd bestående av en kongelig krone. Baksiden har Belgias kongelige våpen. Ordensbåndet er grønt med tre smale røde striper på hver side.

## Kilder
*  Rolf Christensen: *Kongeriget Belgiens ordner, hæderstegn og medaljer 1830–1995, Næstved: Forlaget Devantier, 1995.
*  Poul Ohm Hieronymussen og Jørgen Lundø: *Europæiske ordner i farver'', København: Politikens forlag, 1966.
FA-cupen 1892/93

**FA-cupen 1892/93** var den 22. sesongen var den engelske FA-cupen. I finalen møttes Wolverhampton Wanderers og Everton. Finalen ble spilt 25. mars 1893 på Fallowfield Stadium i Manchester.

## Kalender

## Første runde

## Andre runde

## Tredje runde

## Semifinaler

## Finale

## Referanser